Alberit de Sant Chuan

Iste articlo ye sobre un municipio aragonés en a comarca d'o Campo de Borcha. Ta atros usos se veiga Alberit. Alberit de Sant Chuan (Alberite de San Juan en castellano y oficialment) ye un municipio aragonés d'a provincia de Zaragoza, situato en a comarca d'o Campo de Borcha. Fa parte d'o partiu chudicial de Tarazona. A suya población ye de 99 habitants (INE 2011), en una superficie d'11,23 km² y una densidat de 8,82 hab/km². Cheografía Alberit de Sant Chuan ye situato en a val de la Uecha, a 375 metros d'altaria dencima d'o ran d'a mar, y a una distancia de 60 km de Zaragoza, a capital d'a suya provincia y d'Aragón. Toponimia O toponimo Alberit deriva seguntes beluns d'o arabe al-barit («a posta» u «a posada»), pero seguntes belatros provién d'o latín ARBORETUM u "puesto con árbols", conservando a xorda intervocalica seguntes a fonetica aragonesa y mozarabe. Figura como Alberit en un documento de 1158, cuan o Papa Hadrián IV confirma a lo bispe de Zaragoza a posesión d'as ilesias d'a diocesi, y confirma as mugas d'o bispato d'alcuerdo con as que fació o rei visigodo Wamba: Historia A primera vegata que apareixe en a documentación medieval ye en 1127, cuan Alifonso I dió a García Iñiguez de Sant Celedonio as casas que teneba en Tudela y confirmaba atras posesions, entre ellas una heredat en Alberit. Pertenexió a os templers, pero cuan o Temple deixó d'esistir, pasó a estar de l'Orden d'o Hespital de Sant Chuan de Cherusalén, d'on prene l'apelativo dende 1920. Demografía Administración Reparto de concellers Alcaldes Puestos d'intrés Ilesia de Nuestra Sinyora de l'Asumpción, una ilesia con un abside en estilo mudéchar d'o sieglo XIV. Restas d'o castiello. Arco de Sant Chuan. Peirón de Sant Gregorio, tamién clamau de Santa Quiteria u d'o Santismo Sacramento, que se troba chunto a lo camín d'Alberit enta Bureta. Fiestas Santismo Furtau, primer domingo de febrero. Sant Cosme y Sant Damián, 27 de setiembre. Referencias Vinclos externos Se veigan as imáchens de Commons sobre Alberit de Sant Chuan.